Robert Barnard

Robert Barnard (født 23. november 1936, død 19. september 2013) var en britisk forfatter av særlig kriminallitteratur, litteraturskribent og professor i engelsk litteratur.

Barnard studerte ved Balliol College ved Universitetet i Oxford. Fra 1966 til 1976 var han universitetslektor ved Universitetet i Bergen, hvor han også tok den filosofiske doktorgraden. Deretter var han i syv år professor i engelsk litteratur ved Universitetet i Tromsø, før han ble forfatter på heltid.

Barnard debuterte som krimforfatter i 1974, med romanen Death of an old goat. Han er særlig kjent som forfatter av klassiske detektivfortellinger, og har oppgitt Agatha Christie som sin egen favorittforfatter innen genren. I 1980 utga han en kritikk av hennes forfatterskap, A Talent to Deceive. An Appreciation of Agatha Christie. Blant andre sakprosabøker fra Barnards hånd kan nevnes en bok om Charles Dickens forfatterskap (Imagery and Theme in the Novels of Dickens, 1974) og en biografi over Emily Brontë (Emily Bronte, 2000).

Som krimforfatter er Barnard blitt rost for sine intriger, sitt skarpe vidd og sine drepende replikker. Flere av romanene er farget av hans opphold i Norge. Blant disse er Death in a Cold Climate (1980), som foregår i Tromsø med inspektør Fagermoe ved Tromsø-politiet som etterforsker. Death in Purple Prose (1987) foregår under en internasjonal konferanse for romantikkforfattere i Bergen. Under pseudonymet Barnard Bastable har han skrevet en serie detektivhistorier lagt til en alternativ verden, hvor Wolfgang Amadeus Mozart overlevde 1791 og på sine eldre dager ble innblandet i flere mordmysterier.

Barnards bøker er oversatt til en rekke språk. Han har mottatt flere høythengende priser, særlig for sine krimnoveller. I 1994 fikk han The Dagger in the Library, utdelt av Crime Writers' Association og britiske biblioteker til «den krimforfatter som det siste året har gitt britiske lesere mest glede». I 2003 ble han tildelt The Cartier Diamond Dagger for et livslangt kriminallitterært forfatterskap av særlig høy kvalitet.

Bibliografi 

 Imagery and Theme in the Novels of Dickens – sakprosa (1974)
 Death of an Old Goat (1974)
 A Little Local Murder (1976)
 Blood Brotherhood (1977)
 Death on the High C's (1977)
 Unruly Son (1978) (også utgitt som Death of a Mystery Writer)
 Posthumous Papers (1979) (også utgitt som Death of a Literary Widow)
 Death in a Cold Climate (1980)
 Talent to Deceive. Appreciation of Agatha Christie – sakprosa (1980)
 Sheer Torture (1981) (også utgitt som Death by Sheer Torture
 Mother's Boys (1981) (også utgitt som Death of a Perfect Mother)
 Death and the Princess (1982)
 The Missing Bronte (1983) (også utgitt som The Case of the Missing Bronte)
 Little Victims (1983) (også utgitt som School for Murder)
 A Short History of English Literature – sakprosa (1984)
 A Corpse in a Gilded Cage (1984)
 Out of the Blackout (1984)
 Fete Fatale (1985) (også utgitt som The Disposal of the Living)
 Political Suicide (1986)
 Bodies (1986)
 The Skeleton in the Grass (1987)
 Death in Purple Prose (1987) (også utgitt som The Cherry Blossom Corpse)
 At Death's Door (1988)
 Death and the Chaste Apprentice (1989)
 Death of a Salesperson and Other Untimely Exits – novellesamling (1989)
 A City of Strangers (1990)
 A Scandal in Belgravia (1991)
 A Fatal Attachment (1992)
 To Die Like a Gentleman¨ (1993) (som Bernard Bastable)
 A Hovering of Vultures (1993)
 The Masters of the House (1994)
 Dead, Mr. Mozart (1994) (som Bernard Bastable)
 Too Many Notes, Mr. Mozart (1995) (som Bernard Bastable)
 The Bad Samaritan (1995)
 The Habit of Widowhood and other Murderous Proclivities – novellesamling (1996)
 No Place of Safety (1997)
 Mansion and its Murder (1998) (som Bernard Bastable)
 The Corpse at the Haworth Tandoori (1998)
 Touched by the Dead (1999) (også utgitt som A Murder in Mayfair)
 Unholy Dying (2000) (også utgitt som Turbulent Priest)
 The Bones in the Attic (2001)
 The Mistress of Alderley (2002)
 A Cry from the Dark (2003)
 The Graveyard Position (2004)
 Dying Flames (2005)
 A Fall from Grace (2007)

 Oversettelser til norsk 

 Priser og utmerkelser 
 The Agatha Award for Best Short Story 1988, for More Final Than Divorce
 The Anthony Award for Best Short Story 1988, for Breakfast Television
 The Macavity Award for Best Short Story 1988, for The Woman in the Wardrobe
 The Nero Wolfe Award 1992, for A Scandal in Belgravia''
 The Dagger in the Library 1994
 The Cartier Diamond dagger 2003, for et livslangt kriminallitterært forfatterskap av særlig høy kvalitet
 The Barry Award for Best Mystery Short Story 2004, for Rogues' Gallery 
 The Short Story Dagger 2006, for Sins of Scarlet

Referanser

Eksterne lenker 
 FantasticFiction: Robert Barnard
 Kunngjøring i forbindelse med tildelingen av The Cartier Diamond Dagger
 Lydopptak av intervju med Robert Barnard, 1984, ved Don Swaim
 Opptak av radiointervju med Robert Barnard, 2006, ved Elizabeth Foxwell 
 Robert Barnard på Fjordgaten

Engelske forfattere
Britiske krimforfattere
Engelskspråklige forfattere
Britiske professorer
Professorer ved Universitetet i Tromsø